Document ID: 31995R1572

Komisijas Regula (EK) Nr. 1572/95
(1995. gada 30. jūnijs),
ar ko groza Regulu (EEK) Nr. 3537/89 par tirdzniecības posmu, uz ko attiecas cūku liemeņu vidējā cena
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 3290/94 [2], un jo īpaši tās 4. panta 6. punktu,
tā kā ar Padomes 1995. gada 29. jūnija Regulu (EK) Nr. 1541/95, ar ko nosaka nokauto cūku pamatcenu un standarta kvalitāti laika posmam no 1995. gada 1. jūlija līdz 1996. gada 30. jūnijam [3], par standarta kvalitāti liemeņiem, kas sver no 60 līdz mazāk kā 120 kilogramiem, noteikta E klase; tā kā tādēļ Komisijas Regulā (EEK) Nr. 3537/89 [4], kas nosaka cūku liemeņu standartu, kas izmantojams, lai noteiktu Kopienas tirgus cenu cūku liemeņiem, ir jāievieš šis labojums;
tā kā šajā regulā paredzētie pasākumi ir saskaņā ar Cūkgaļas vadības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 3537/89 2. panta 2. punkta pirmajā ievilkumā vārdus "U klase" aizvieto ar vārdiem "E klase".
2. pants
Šī regula stājas spēkā 1995. gada 1. jūlijā.
Šī regula uzliek saistības kopumā un ir tieši piemērojama visās dalībvalstīs.
Briselē, 1995. gada 30. jūnijā

Labels: 3
2
17